Mimpi Sabrina

Mimpi Sabrina ialah sebuah siri drama televisyen Malaysia 2019 dibintangi oleh Juliana Evans, Erwin Dawson dan Josiah Hogan.Budiey (11 Julai 2019). Sinopsis drama Mimpi Sabrina lakonan Che Puan Juliana Evans Sensasi Selebriti. Dicapai pada 12 Julai 2019.'Mimpi Sabrina', drama terbaru Juliana Evans dalam Slot Samarinda TV3 Utusan Borneo (17 Julai 2019). Dicapai pada 18 Julai 2019. Siri ini memulakan tayangan perdana dari 11 hingga 23 Julai 2019 di Slot Samarinda kemudian ditukar ke Slot Azalea dari 24 Julai hingga 21 Ogos 2019. Ia digantikan oleh Kerana Dia Manusia Biasa yang memulakan tayangan perdana rasmi di Slot Samarinda pada 24 Julai 2019.

 Sinopsis 
Mengisahkan percintaan antara dua darjat iaitu antara Sabrina (Che Puan Juliana Evans) anak seorang hartawan yang memiliki perniagaan perhotelan dengan Fahrin (Erwin Dawson), adik kepada pembantu rumah yang bekerja di villa milik keluarga Sabrina. Namun begitu disebabkan kekuatan cinta yang kukuh hubungan mereka tetap terjalin sehinggalah akhirnya berkubur begitu sahaja apabila Fahrin dipenjara atas kesalahan yang dia tidak lakukan.

Sejak itu mereka dipisahkan. Fahrin dipenjarakan atas tuduhan cubaan merompak, manakala Sabrina pula dinikahkan dengan Ridhuan (Josiah Hogan) sepupunya sendiri demi menyelamatkan perniagaan ayahnya yang sedang mengalami masalah. Setelah tujuh tahun berlalu, cinta yang berkubur itu bertaut semula apabila Fahrin dan Sabrina bertemu semula tanpa sengaja dalam suasana yang cukup berbeza.

Sabrina sebagai jurugambar yang terkenal, manakala Fahrin pula muncul sebagai usahawan berjaya namun kekayaannya menjadi misteri. Ridhuan yang kecewa dengan Sabrina kerana tidak memberikan cinta kepadanya, kembali kepada bekas kekasihnya Farah (Tasha Shilla), yang juga seorang model terkenal. Kerana kecewa dan terasa dikhianati, Ridhuan menjadi seorang yang tidak amanah sehingga menyebabkan syarikat mereka menghadapi masalah kewangan yang serius.

Fahrin pula sengaja mengaburi mata Ridhuan dengan menawarkan bantuan kewangannya itu. Fahrin mengambil kesempatan kerana dia ingin memancing kembali perhatian Sabrina semula. Adakah Sabrina akan kembali menjalin kasih bersama Fahrin dan terus melupakan Ridhuan?

 Pelakon 
Pelakon utama
 Juliana Evans sebagai Sabrina
 Erwin Dawson sebagai Fahrin
 Josiah Hogan sebagai Riduan

Pelakon pembantu
 Tasha Shilla sebagai Farah
 Marissa Yasmin sebagai Alisa Liyana
 Ako Mustapha sebagai Ibrahim
 Amy Mastura sebagai Kak Sue
 Roy Azman sebagai Mustafa
 Hamidah Wahab sebagai Che Salmah
 Ikhram Juhari sebagai Amat
 Puteri Khareeza sebagai Cat
 Ilman Saldi sebagai Lan

Siaran semula
 Mimpi Sabrina diulang siar di TV3 mulai 4 September 2021.

Rujukan

Pautan luar
 Mimpi Sabrina  di iflix

Kategori:Drama Melayu 2019
Kategori:Rancangan TV3